Základy počítačovej typografie

Pravidlá pre písmo

V jednom dokumente používame najviac dva druhy písma. Použité písma musia spolu ladiť.

Na dosiahnutie kontrastu kombinujeme pätkové písmo (napr. Times New Roman) s bezpätkovým (napr. Ariel). Porovnajte:

**Hlavný nadpis** **Hlavný nadpis**

Podnadpis *Podnadpis*

Písma použité v jednom dokumente musia spolu ladiť. Snaha je dosiahnuť kontrast medzi nimi.

Pätkové písma sú v bežnom texte a osobitne v odbornom lepšie čitateľné.

Na zvýraznenie v texte využívame *kurzívu* (nenarúša vzhľad stránky), ale je povolené aj **tučné písmo** alebo riedené písmo. Podčiarkovanie je menej vhodné, lebo čiara narúša písmená s dolnými ťahmi. (písmená gjpy)

Neodporúčame používať ozdobné písma, ktoré sú vhodné na tvorbu pozvánok a oznámení, ale nie pri dokumentoch s prioritnou informačnou hodnotou.

Pravidlá pre odsek

Nie je vždy vhodné používať zarovnanie do bloku – rôzna veľkosť medzier neprispieva k čitateľnosti textu (najmä pri vypnutej voľbe delenia slov). Vhodnejšie je zarovnanie vľavo.

V nadpisoch je nevhodné deliť slová.

Na konci riadku sa nemajú ponechávať jednopísmenové predložky, spojky sa tolerujú.

Odseky by mali byť oddelené napr. odsadením prvého riadku alebo medzerou.

Posledný riadok odseku by nemal byť prvým riadkom strany (sirota) a prvý riadok odseku nie je vhodné nechať ako posledný riadok strany (vdova).

Všeobecné pravidlá

Za interpunkčnými znamienkami sa dáva medzera:

chybne: ...áno,ale iba raz... správne: ...áno, ale iba raz...

chybne: ...dom.Nová výstavba... správne: ...dom. Nová výstavba...

chybne: ...urobil to ? správne: urobil to?

chybne: ...vykríkol : utekaj ! správne: ...vykríkol: utekaj!

chybne: ....metrov ( po zaokrúhlení ) správne:....metrov (po zaokrúhlení)

Za bodkami v dátumoch a skratkách sa vkladá medzera:

chybne: ...dňa 12.3.1997. správne: ...dňa 12. 3. 1997...

chybne: ...Polygraf spol.s.r.o. správne: ...Polygraf spol. s. r. o.

chybne: ...firma Astro,s.r.o. správne: ...firma Astro, s. r. o.

chybne: ...skúša Ing.Suchý správne: ...skúša Ing. Suchý

chybne: ...tucet,t.j. 12 kusov správne: ... tucet, t. j. 12 kusov

Tisícky sa oddeľujú medzerou, v desatinných číslach sa používa desatinná čiarka, nie bodka:

chybne: ...celkom 14000 ľudí... správne: ...celkom 14 000 ľudí...

chybne: ...presne 2.1254 gramov... správne: ...presne 2,1254 gramov...

Pri skloňovaní čísloviek nie je vhodné kombinovať číslice s textovými príponami, číslica sa radšej vypíše slovom:

chybne: ...10-tymi vetami správne: ...desiatimi vetami...

chybne: ...je 4-tý v zbere... správne: ...je 4. v zbere...

Veta sa nemá začínať číslovkou:

chybne: ...25. júna začína... správne: ...Dňa 25. Júna začína...

Značky fyzikálnych jednotiek, percentá, stupne a iné jednotky sa nepíšu spolu s číselnou hodnotou:

chybne: ...je to 12V batéria... správne: ...je to 12 V batéria...

chybne: ...úrok asi 7%... správne: ...úrok asi 7 %...

chybne: ...20°C... správne: ...20 °C...

chybne: ...spolu 200€... správne: ...spolu 200 €...

chybne: ...5000,-Sk... správne: ...5000,- Sk ...

úpravy:

hlavný nadpis – arial black, 16, tučné, stred, za odsekom auto

podnadpis – times new roman, 12, kurzíva

zvýraznenie –farba, pred a za odsekom 6b

odsek 1 –blok, za odsekom 6b

odsek 2 – prvý riadok 1,25 cm, zarážka tabulátora 6,5 cm